Drawa

Drawa ( Drau; , ,  Drava;  Dráva) je prawy přitok Dunaja, kotryž so w južnotirolskich Alpach wužórli a Awstrisku, Słowjensku, Chorwatsku a Madźarsku přeběži. Wona je ze 749 kilometrami po Tysy, Pruće a Sawje štwórty najdlěši přitok Dunaja.

 Běh 
Drawa wužórli so w južnotirolskim Pusterskim dole a docpěwa po někotrych kilometrach hranicu awstriskeho zwjazkoweho kraja Wuchodny Tirol. W susodnej Korutanskej běži přez město Beljak (Villach) a wjacore spjate jězory. Před Dravogradom wopušća awstriski teritorij a běži do Słowjenskeje. Tamniši Maribor je ze 120.000 wobydlerjemi najwjetše město při rěce a wažny regionalny centrum. Za Ptujom započnje so chorwatski wotrězk Drawy. Wot wuliwa Mury, najwjetšeho lěweho přitoka Drawy, twori wona chorwatsko-madźarsku mjezu. Při poslednim wotrězku před zjednoćenjom z Dunajom leži druhe wulkoměsto při Drawje, chorwatski Osijek ze 110.000 wobydlerjemi.

Drawa je wot chorwatskeho městačka Čađavica hač k Dunajej pławna.

Drava Verlag, najwažniše nakładnistwo korutanskich Słowjencow, bu po rěce pomjenowane.

 Wotkaz 

Kategorija:Rěka w Italskej
Kategorija:Rěka w Awstriskej
Kategorija:Rěka w Słowjenskej
Kategorija:Rěka w Chorwatskej
Kategorija:Rěka w Madźarskej
Kategorija:Rěka w Europje
1
Kategorija:Pomjezna rěka